CELEX: 22005D0082
Language: bg
Date: 2005-06-10 00:00:00
Title: Решение на Съвместния комитет на ЕИП № 82/2005 от 10 юни 2005 година за изменение на приложение XIII (Транспорт) към Споразумението за ЕИП

Важна правна забележка

|

22005D0082

Официален вестник n° L 268 , 13/10/2005 стр. 0013 - 0014

		Решение на Съвместния комитет на ЕИП№ 82/2005от 10 юни 2005 годиназа изменение на приложение XIII (Транспорт) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение XIII към Споразумението бе изменено с Решение № 68/2005 на Съвместния комитет на ЕИП от 29 април 2005 г. [1].(2) Регламент (ЕО) № 881/2004 на Европейския парламент и на Съвета от 29 април 2004 г. за създаване на Европейска железопътна агенция [2], поправен в ОВ L 220, 21.6.2004 г., стр. 3, има за цел да повиши нивото на взаимодействие на железопътните системи и да възприеме общ подход относно сигурността на европейската железопътна система.(3) Дейността на агенцията може да окаже влияние върху нивото на взаимодействие и на безопасността на железопътните системи в Европейското икономическо пространство.(4) Следователно Регламент (ЕО) № 881/2004 следва да бъде включен в Споразумението, за да могат държавите от ЕАСТ да участват пълноценно в Европейската железопътна агенция,РЕШИ:Член 1Приложение XIII към Споразумението се изменя, както е определено в приложението към настоящото решение.Член 2Текстовете на Регламент (ЕО) № 881/2004 на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 11 юни 2005 г., при условие че всички нотификации до Съвместния комитет на ЕИП в съответствие с член 103, параграф 1 от Споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 10 юни 2005 година.За Съвместния комитет на ЕИППредседателRichard Wright[1] ОВ L 239 от 15.9.2005 г., стр. 57.[2] ОВ L 164 от 30.4.2004 г., стр. 1.[***] Посочени са конституционни изисквания.--------------------------------------------------ПРИЛОЖЕНИЕСлед точка 42д (Директива 2004/49/ЕО на Европейския парламент и на Съвета) на приложение XIII към Споразумението се добавя следната точка:"42е. 32004 R 0881:Регламент (ЕО) № 881/2004 на Европейския парламент и на Съвета от 29 април 2004 г. за създаване на Европейска железопътна агенция (ОВ L 164, 30.4.2004 г., стр. 1; поправен в ОВ L 220, 21.6.2004 г., стр. 3).За целите на настоящото споразумение регламентът се изменя, както следва:а) освен ако по-долу не е посочено друго и без да се засягат разпоредбите на Протокол 1 към Споразумението, терминът "държави-членки" и други термини, позоваващи се на съответните държавни подразделения, които фигурират в регламента, следва да се отнасят, освен към държавите, включени в регламента, и към държавите от ЕАСТ и техните държавни подразделения. Прилага се параграф 11 от Протокола;б) що се отнася до държавите от ЕАСТ, агенцията подпомага, при необходимост, съответно Надзорния орган или Постоянния комитет на ЕАСТ при изпълнение на техните функции;в) държавите от ЕАСТ се ползват с адекватно представителство в рамките на работните групи, създадени от агенцията;г) в член 23 се добавя следният параграф:"Държавите-членки прилагат спрямо агенцията и нейния персонал Протокола за привилегиите и имунитетите на Европейските общности и приложимите правила, приети в съответствие със същия протокол";д) в член 24 се добавя следният параграф:"5. Чрез дерогация от член 12, параграф 2, буква а) от Условията за работа на другите служители на Европейските общности, гражданите на държавите от ЕАСТ, които се ползват с техните граждански права, могат да бъдат наети на работа с договор от изпълнителния директор на агенцията".е) в член 25, параграф 2, точка б) фразата "на Европейския парламент, на Съвета и на Комисията" се заменя с фразата "на Европейския парламент, на Съвета, на Комисията и на Надзорния орган на ЕАСТ";ж) в член 26 се добавя следният параграф:"5. Държавите от ЕАСТ участват пълноценно в управителния съвет и имат същите права и задължения както и държавите-членки на ЕС, с изключение на правото на гласуване";з) в член 33 се добавя следният параграф:"4. когато се организират посещения в държава от ЕАСТ, агенцията изпраща доклада и до Надзорния орган на ЕАСТ";и) в член 37, параграф 1 се добавя следният текст:"Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията [*], следва, в съответствие с настоящия регламент, да се прилага за всеки документ на агенцията, отнасящ се и до държавите от ЕАСТ.к) в член 38 се добавя следният параграф:""10. Държавите от ЕАСТ участват във финансовата помощ, предоставяна от Общността, посочена в първо тире на параграф 2. За тази цел процедурите, определени в член 82, параграф 1, буква а) и в Протокол 32 към Споразумението, се прилагат mutatis mutandis."[*] ОВ L 145, 31.5.2001 г., стр. 43.";--------------------------------------------------